**Ministru kabineta noteikumu projekta “Pasažieru komercpārvadājumu ar taksometru un vieglo automobili tīmekļvietņu vai mobilo lietotņu pakalpojuma sniedzēju reģistrācijas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Projekts (turpmāk – noteikumu projekts) nosaka kārtību: - kādā VSIA “Autotransporta direkcija” (turpmāk – Autotransporta direkcijas) uzturētajā Autopārvadātāju informatīvajā datu bāzē tiek reģistrēti tīmekļvietnes vai mobilās lietotnes pakalpojumu sniedzēji, kas nodrošina tiešsaistes pakalpojumus autopārvadājumiem un atbilstoši ar pārvadātāju noslēgtam līgumam tiešsaistes režīmā organizē autopārvadājumus un sniedz saistītus pakalpojumus, kārtību pakalpojumu sniedzēju reģistrācijas anulēšanai un uzraudzībai, tīmekļvietnē vai mobilajā lietotnē norādāmās informācijas apjomu, kā arī nosaka Valsts ieņēmumu dienestam sniedzamo informāciju.  Noteikumi stājas spēkā Oficiālo publikāciju un tiesiskās informācijas likuma noteiktajā kārtībā.  Prasības par veiktajiem komercpārvadājumiem katru mēnesi pakalpojuma sniedzējam sniegt informāciju Valsts ieņēmumu dienestam stājas spēkā 01.01.2020. un ir spēka līdz 30.06.2021., prasība sniegt informāciju pēc katra komercpārvadājuma pabeigšanas tiešsaistes režīmā stājas spēkā 01.07.2021. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Autopārvadājumu likuma 35.2 panta septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 1.septembrī stājās spēkā grozījumi Autopārvadājumu likumā (turpmāk – likums), kas paredz noteikt prasības un nosacījumus tīmekļvietnes vai mobilās lietotnes pakalpojumu sniedzējam un šādu pakalpojumu sniegšanai autopārvadājumu ar taksometru un vieglo automobili jomā. Likuma 1. panta 32.2 punkts noteic, ka ar tīmekļvietnes vai mobilās lietotnes pakalpojuma sniedzēju ir saprotams komersants, kas atbilstoši ar pārvadātāju noslēgtam līgumam tiešsaistes režīmā organizē autopārvadājumus un sniedz saistītus pakalpojumus (turpmāk – pakalpojuma sniedzējs).  Ņemot vērā likumā noteikto attiecībā uz tīmekļvietnēm vai mobilām lietotnēm un to sniegtajiem pakalpojumiem izvirzītajām prasībām, kā arī Autotransporta direkcijas kompetenci tīmekļvietņu reģistrācijas un uzraudzības jomā, un ievērojot likuma 35.2 panta septītā daļā noteikto pilnvarojuma apjomu, noteikumu projekts paredz:   1. pakalpojumu sniedzēju reģistrācijas kārtību – reģistrācijai Autotransporta direkcijā iesniedzamos dokumentus un informāciju, lai Autotransporta direkcija varētu pārliecināties par attiecīgā pakalpojuma sniedzēja atbilstību likuma 35.2 panta pirmajā daļā noteiktajām prasībām. Informāciju par pakalpojuma sniedzēja atbilstību normatīvajos aktos noteiktajām prasībām Autotransporta direkcija iegūs pārbaudot tīmekļvietnē vai rakstveidā pieprasot informāciju: Latvijas Republikas Uzņēmumu reģistrā (par reģistrāciju ES dalībvalstī atbilstoši attiecīgās reģistrācijas valsts normatīvo aktu prasībām), Patērētāju tiesību aizsardzības centrā (par uz pakalpojumu sniedzējiem attiecināmo Patērētāju tiesību aizsardzības centra lēmumu un rakstveida apņemšanos par konstatēto pārkāpumu novēršanu izpildi) un Valsts ieņēmumu dienestā (par pakalpojuma sniedzēja nodokļu, nodevu un citu valsts noteikto obligāto maksājumu parādiem, kuru kopsumma pārsniedz likumā “Par nodokļiem un nodevām” noteikto nodokļu (nodevu) parāda kopsummu, no kuras sākot nodokļu administrācija nodrošina publisku informācijas pieejamību). Autotransporta direkcijai informācija no minētajām iestādēm būtu jāsaņem termiņā, kas ļautu iekļauties noteikumu projektā noteiktajā lēmumu par reģistrāciju vai reģistrācijas atteikšanu pieņemšanas termiņā. Prasībām atbilstošs pakalpojuma sniedzējs tiks reģistrēts Administratīvā procesa likumā noteiktajā kārtībā, reģistrējot pakalpojuma sniedzēja nosaukumu, juridisko adresi, reģistrācijas numuru, tīmekļvietnes adresi vai mobilās lietotnes nosaukumu, reģistrācijas datumu Autopārvadātāju informatīvajā datu bāzē, vienlaikus nosūtot informāciju pakalpojumu sniedzējam. Pakalpojuma sniedzēju reģistrēšanas funkcijas izpildei Autotransporta direkcijas pasažieru komercpārvadājumu ar taksometru un vieglo automobili tīmekļvietnes vai mobilās lietotnes pakalpojuma sniedzēja reģistrācijas pieteikuma izskatīšanas tīmekļvietnes vai mobilās lietotnes pakalpojuma sniedzēja atbilstības pārbaudes un reģistrācijas Autopārvadātāju informatīvajā datu bāzē pakalpojuma saņemšanai tiks izmantoti klātienes, elektroniskie un pasta starpniecības kanāli. Gadījumā, ja pakalpojuma sniedzējs pēc reģistrācijas būs aktivizējis savu oficiālo elektronisko adresi, komunikācija prioritāri tiks veikta, izmantojot šo saziņas kanālu. Autopārvadātāju informatīvajā datu bāzē būs iespējams tīmekļvietni vai mobilo lietotni reģistrēt tikai vienu reizi, tādējādi veicinot likumā noteikto prasību ievērošanas kontroles efektivitāti, ņemot vērā, ka par tīmekļvietnes vai mobilās lietotnes atbilstību likumā noteiktajām prasībām būs atbildīgs viens pakalpojuma sniedzējs; 2. prasības tīmekļvietnes vai mobilās lietotnes funkcionalitātei un norādāmajai informācijai, ņemot vērā no likuma 35.2 panta izrietošās obligātās prasības šādu pakalpojumu sniegšanai, kā arī ņemot vērā likumā ietvertās pārvadājumu pakalpojumu veidu – ar taksometru un vieglo automobili – sniegšanas atšķirības (piemēram, attiecībā uz norēķiniem par pakalpojumu).   Lai izvairītos no riska radīšanas aizliegtai apmaiņai ar informāciju, kas attiecas uz cenām, tīmekļvietnē vai mobilajā lietotnē norādāmas informācijas pozīcijas, kuru detalizācija nepārsniedz likumā noteikto braukšanas maksu veidojošo rādītāju detalizāciju, norādot tarifus nolīgšanai, vienam kilometram un vienai minūtei, kā arī informāciju par papildu pakalpojumiem (ja tādi ir paredzēti) un to maksu.  Attiecībā uz pasažieru un bagāžas pārvadāšanas kārtību un kontaktinformāciju patērētāju sūdzību iesniegšanai un informāciju par patērētāju ārpustiesas strīdu risināšanu, pakalpojuma sniedzējam jānodrošina šīs informācijas brīva pieejamība patērētājam, lai informācijas apjoms un tās pieejamības veids neradītu šķēršļus patērētāja tiesību efektīvai īstenošanai, kā arī jānodrošina patērētāja informēšana gadījumos, ja iepriekš minētā informācija mainās, tostarp, īpaši attiecībā uz pasažieru un bagāžas pārvadāšanas kārtību, jānodrošina, ka, pasūtot pakalpojumu, patērētājs ir informēts par spēkā esošajiem noteikumiem saistībā ar pasažieru un bagāžas pārvadāšanas kārtību.  Lai īstenotu likuma 40. panta devītajā daļā noteikto par pārvadātāja vai tīmekļvietnes vai mobilās lietotnes pakalpojuma sniedzēja pienākumu pēc personas ar kustību traucējumiem pieprasījuma nodrošināt autotransporta līdzekli, kas piemērots personu ar kustību traucējumiem pārvadāšanai, un autovadītāju, kurš var sniegt pakalpojumu šādām personām, tīmekļvietnē vai mobilajā aplikācijā norādāms personām ar kustību traucējumiem piedāvātais autotransporta līdzeklis, lai persona ar kustību traucējumiem būtu informēta par piedāvātā transportlīdzekļa atbilstību.  3)pakalpojuma sniedzēja Valsts ieņēmumu dienestam sniedzamo informāciju. Pakalpojuma sniedzējam ir pienākums Valsts ieņēmumu dienestam nododamos datus glabāt un apstrādāt ES vai NATO dalībvalstī, nodrošinot to glabāšanu vismaz piecus gadus. Pakalpojuma sniedzējs attiecīgi ir šo datu pārzinis un atbild par datu apstrādi atbilstoši normatīvā regulējuma prasībām. Atbilstoši likumā ietvertam pilnvarojumam, tīmekļvietņu un mobilo lietotņu pakalpojumu sniegšanas uzraudzības pasākumu ietvaros noteikumu projekts noteic, ka tīmekļvietņu un mobilo lietotņu pakalpojuma sniedzējam jāsniedz informācija Valsts ieņēmumu dienestam par Latvijas teritorijā tīmekļvietnē vai mobilajā lietotnē piedāvātajiem, pārvadātāja atteiktajiem un veiktajiem pasažieru komercpārvadājumiem, autovadītājiem un autotransporta līdzekļiem. Valsts ieņēmumu dienestam sniedzamajā informācijā ietvertos personas datus (autovadītāja vārds uzvārds, reģistrācijas numurs taksometru vadītāju reģistrā) Valsts ieņēmumu dienests apstrādā, pamatojoties uz Valsts pārvaldes iekārtas likuma 10. panta piekto, sesto un desmito daļu; likuma “Par Valsts ieņēmumu dienestu” 2. un 8.pantu; likuma “Par nodokļiem un nodevām” 18.pantu, kā arī Vispārīgās datu aizsardzības regulas 6.panta 1.punkta a), c) un e) apakšpunktu, 9.panta 2.punkta b) apakšpunktu u.c. ar personas datu apstrādi un aizsardzību saistītos ārējos un iekšējos normatīvos aktus. Ievērojot Ministru kabineta 2015. gada 22. septembra noteikumu Nr. 537 "Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā" 21.1. apakšpunktā noteikto par nodokļu maksātāju reģistrācijas kodu, kas fiziskām personām ir identisks personas kodam, un ievērojot likuma 4. panta trešajā daļā noteikto par autopārvadājumus kontroles institūcijām, tostarp Finanšu ministrijas padotības iestādēm, lai nodrošinātu no pakalpojuma sniedzēja saņemtās informācijas par autovadītāju pielāgošanu izmantošanai Valsts ieņēmumu dienesta iepriekš minēto datu apstrādes funkciju veikšanai un ar noteikumu projektu neuzliktu pienākumu pakalpojumu sniedzējam apstrādāt fiziskas personas datus, kas nav nepieciešami pakalpojuma sniegšanai ievērojot datu minimizēšanas principu, un Valsts pārvaldes iekārtas likuma 10. panta astotajā daļā noteikto, Valsts ieņēmumu dienests, pamatojoties uz Ministru kabineta 2018. gada 6. marta noteikumu Nr. 149 “Vadītāju reģistrācijas noteikumi pasažieru komercpārvadājumiem ar taksometru un vieglo automobili” 19. punktā noteikto par taksometru vadītāju reģistra pieejamību autopārvadājumu kontroles institūcijām, uz vienošanās pamata ar Autotransporta direkciju no taksometru vadītāju reģistra saņems informāciju par taksometru vadītāju reģistrā iekļauto autovadītāju personas kodiem, par kuriem Valsts ieņēmumu dienestam informāciju noteikumu projektā noteiktajā kārtībā sniedzis pakalpojuma sniedzējs. Papildus noteikumu projekts paredz pienākumu tīmekļa vietnes vai mobilās lietotnes pakalpojuma sniedzējam pēc Valsts ieņēmumu dienesta pieprasījuma desmit darbdienu laikā nodrošināt nodokļu administrācijas pilnvarotajiem pārstāvjiem piekļuvi elektroniskā veidā apstrādātajai vai glabātajai informācijai par tīmekļa vietnes vai mobilās lietotnes pārvadātājiem sniegtajiem pakalpojumiem Latvijā un šo pārvadātāju sniegtajiem pārvadājuma pakalpojumiem Latvijas teritorijā, iespēju nodokļu administrācijai kontroles pasākumu veikšanai nolasīt no attiecīgā datu nesēja nepieciešamos datus par minētajiem pakalpojumiem.  Ņemot vērā, ka pasažieru komercpārvadājumu nozarē ir ļoti augsts ēnu ekonomikas īpatsvars, kā arī, lai samazinātu iespēju Valsts ieņēmumu dienestam saņemt nepilnīgu vai sagrozītu informāciju, noteikumu projekts paredz automātisku informācijas nodošanu Valsts ieņēmumu dienestam (pakalpojuma sniedzēja pienākumu nekavējoties pēc komercpārvadājuma beigām tiešsaistes režīmā sūtīt Valsts ieņēmumu dienestam informāciju par veikto komercpārvadājumu), kas stāsies spēkā 2021.gada 1.jūlijā;  4)pakalpojuma sniedzēja uzraudzības kārtību. Paredzēts, ka Autotransporta direkcija vienu reizi gadā vai pēc likuma 4. pantā noteikto kontrolējošo institūciju un citu kontrolējošo institūciju, piemēram, Patērētāju tiesību aizsardzības centra, pieprasījuma veiks attiecīgus uzraudzības jeb atbilstības pārbaudes pasākumus, kuru ietvaros paredzētas arī Autotransporta direkcijas tiesības veikt uzraudzības braucienus, izmantojot pakalpojuma sniedzēja tīmekļvietnes vai mobilās lietotnes iespējas. Paredzēts, ka par uzraudzības darbību veikšanu Autotransporta direkcija sastāda pārbaudes aktu. Veicot pakalpojuma sniedzēja atbilstības uzraudzību, Autotransporta direkcija nepieciešamības gadījumā lūdz informāciju noteikumu projekta 3. punktā noteiktajām institūcijām.  Īstenojot noteikumu projektā noteikto attiecībā uz likuma 35.2 panta piektajā daļā noteikto aizliegumu pakalpojuma sniedzējam nepamatoti liegt piekļuvi pasažieru komercpārvadājumu pakalpojumam, Autotransporta direkcija attiecīgā gadījumā Patērētāju tiesību aizsardzības centram lūgs vērtēt lieguma piekļuvei komercpārvadājuma pakalpojumam atbilstību un pamatotību kontekstā ar attiecīgā pakalpojuma sniedzēja spēkā esošajām tīmekļvietņu un mobilo aplikāciju pakalpojuma lietošanas noteikumu prasībām;  5)pakalpojuma sniedzēja reģistrācijas anulēšanas un tīmekļvietnes un mobilās lietotnes bloķēšanas kārtību.   1. Konstatējot pakalpojuma sniedzēja neatbilstību likumā un noteikumos noteiktajām prasībām, Autotransporta direkcija pakalpojumu sniedzējam nosūtīs rakstisku aicinājumu noteiktā termiņā novērst neatbilstības. Ja neatbilstības Autotransporta direkcijas noteiktajā termiņā netiks novērstas, Autotransporta direkcija anulēs pakalpojuma sniedzēja reģistrāciju. 2. Informācija par pakalpojuma sniedzēja reģistrācijas anulēšanu tiks publicēta arī Autotransporta direkcijas tīmekļvietnē, nosūtīta pakalpojuma sniedzējam, kā arī elektroniski paziņota taksometru vadītāju reģistrā reģistrētajiem autovadītājiem, lai nodrošinātu normatīvā regulējuma par aizliegumu nereģistrētam pakalpojumu sniedzējam sniegt un pārvadātājam un autovadītājam izmantot tīmekļvietnes vai mobilās lietotnes pakalpojumus Latvijas teritorijā. 3. Par tīmekļvietnes vai mobilās lietotnes pakalpojumu sniegšanu bez reģistrācijas Autotransporta direkcija pieņems lēmumu par tīmekļvietnes vai mobilās lietotnes bloķēšanu Latvijas teritorijā. Par šādu Autotransporta direkcijas lēmumu izpildi būs atbildīgi attiecīgie elektronisko sakaru komersanti. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Autotransporta direkcija, Valsts ieņēmumu dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz personām, kuras vēlas sniegt tīmekļvietņu un mobilo lietotņu pakalpojumus autopārvadājumu jomā, pārvadātājiem, kas veic pasažieru komercpārvadājumus ar taksometru vai vieglo automobili, autovadītājiem, kā arī uz to institūciju nodarbinātajiem, kas veiks pakalpojuma sniedzēja atbilstības normatīvā regulējuma prasībām novērtēšanu. |
| 2. | Tiesiskā regulējuma ietekme uz tautsaimniecību un administratīvo slogu | Projekts paredz jaunas administratīvās procedūras, ieviešot Autotransporta likumā noteikto pienākumu tīmekļvietņu un mobilo lietotņu pakalpojumu sniedzējiem autopārvadājumu jomā pirms pakalpojumu sniegšanas uzsākšanas reģistrēties Autotransporta direkcijā.  Lai īstenotu pakalpojuma sniedzēja pienākumu tiešsaistē Valsts ieņēmumu dienestam sniegt informāciju par sniegtajiem pakalpojumiem, veicamas izmaiņas Valsts ieņēmumu dienesta informācijas sistēmās un nodrošināma atbilstoša infrastruktūra.  Pārvadātāji, kas veic pasažieru komercpārvadājumus ar taksometru vai vieglo automobili, drīkstēs izmantot tikai reģistrēta pakalpojuma sniedzēja tīmekļvietnes vai mobilās lietotnes. |
| 3. | Administratīvo izmaksu monetārs novērtējums | Administratīvo izmaksu pieaugums gada laikā tīmekļvietņu vai mobilo lietotņu pakalpojumu sniedzējiem nepārsniedz *2000* *euro*.  Plānots, ka Autotransporta direkcijas administratīvās izmaksas saistībā ar pakalpojumu sniedzēju reģistrēšanas funkcijas izpildi pirmā regulējuma darbības gada laikā pieaugs par 11200 *euro*, savukārt saistībā ar pakalpojumu sniedzēju darbības uzraudzību, sākot no otrā regulējuma darbības gada, plānots, ka ikgadējās administratīvās izmaksas būs 3800 *euro*. |
| 4. | Atbilstības izmaksu monetārs novērtējums | Tīmekļvietnes vai mobilās lietotnes pakalpojuma sniedzējiem jānodrošina informācijas par pārvadājumu pakalpojumu nodošana Valsts ieņēmumu dienestam. Izmaksas nav iespējams aprēķināt, jo tīmekļvietnes vai mobilās lietotnes pakalpojuma sniegšanā izmantotās programmatūras un izmaiņu veikšanas izmaksas tajā ir komersantu kompetencē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| |  |  |  |  |  |  |  |  | | --- | --- | --- | --- | --- | --- | --- | --- | | Rādītāji | 2019.gads | | Turpmākie trīs gadi (*euro*) | | | | | | 2020 | | 2021 | | 2022 | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2022. gadam | | 1 | 2 | 3 | 4 | 5 | 6 | 7 | 8 | | 1. Budžeta ieņēmumi | 0 | 0 | 0 | 0 | 0 | 0 | 0 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 | | 1.2. valsts speciālais budžets | 0 | 0 | 0 | 0 | 0 | 0 | 0 | | 1.3. pašvaldību budžets | 0 | 0 | 0 | 0 | 0 | 0 | 0 | | 2. Budžeta izdevumi | 0 | 40 005 | 0 | 140 184 | 0 | 145 321 | 91 965 | | 2.1. valsts pamatbudžets | 0 | 40 005 | 0 | 140 184 | 0 | 145 321 | 91 965 | | 2.2. valsts speciālais budžets | 0 | 0 | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | 0 | 0 | | 3. Finansiālā ietekme | 0 | -40 005 | 0 | -140 184 | 0 | -145 321 | -91 965 | | 3.1. valsts pamatbudžets | 0 | -40 005 | 0 | -140 184 | 0 | -145 321 | -91 965 | | 3.2. speciālais budžets | 0 | 0 | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | 0 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +40 005 | X | +140 184 | X | +145 321 | +91 965 | | 5. Precizēta finansiālā ietekme | X | 0 | X | 0 | X | 0 | 0 | | 5.1. valsts pamatbudžets | 0 | 0 | 0 | 0 | | 5.2. speciālais budžets | 0 | 0 | 0 | 0 | | 5.3. pašvaldību budžets | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Budžeta izdevumu pieaugums ir saistīts ar izmaiņu veikšanu Valsts ieņēmumu dienesta informācijas sistēmās un nepieciešamās infrastruktūras nodrošināšanu. | | | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Amata vietu skaita izmaiņas | Nav | | | | | | | | 8. Cita informācija | Ar projekta īstenošanu saistītie izdevumi tiks segti Finanšu ministrijas pamatbudžeta programmā 33.00.00 “Valsts ieņēmumu un muitas politikas nodrošināšana” piešķirto līdzekļu ietvaros. | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ņemot vērā Autopārvadājumu likuma 5.1 panta pirmās daļas 16. punktu un noteikumu projekta 3. punktu par pakalpojuma sniedzēja reģistrāciju, ko veic Autotransporta direkcija, nepieciešami grozījumi Ministru kabineta 2018. gada 18. decembra noteikumos Nr.848 “Valsts sabiedrības ar ierobežotu atbildību "Autotransporta direkcija" maksas pakalpojumu cenrādis”, paredzot maksu par pakalpojuma sniedzēja reģistrāciju. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiks dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā tika ievietots 2019.gada 17.jūnijā Satiksmes ministrijas tīmekļa vietnē http://www.sam.gov.lv/sm/content/?cat=553 |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Autotransporta direkcija, Patērētāju tiesību aizsardzības centrs, Valsts ieņēmumu dienests, Valsts policija, pašvaldību kontroles dienesti. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi vai esošo institūciju likvidāciju vai reorganizāciju.  Projekta izpilde tiks nodrošināta Autotransporta direkcijas un citu iesaistīto institūciju līdzšinējo funkciju ietvaros un cilvēkresursus neietekmēs. |
| 3. | Cita informācija | Elektronisko sakaru komersanti piecu darbdienu laikā pēc Autotransporta direkcijas lēmuma saņemšanas nodrošinās piekļuves ierobežošanu (bloķēšanu) Autopārvadātāju informatīvajā datu bāzē nereģistrētai tīmekļvietnei vai mobilajai lietotnei. |

### Satiksmes ministrs T.Linkaits

### Vīza:

### valsts sekretāra p.i. Dž.Innusa